7–8 снежня 2007 году адбыўся Х з’езд партыі БНФ. На пасаду кіраўніка партыі былі вылучаныя Вінцук Вячорка, Віктар Івашкевіч і Алесь Міхалевіч. Вынікі першага туру галасавання: Вінцук Вячорка — 107 галасоў, Алесь Міхалевіч — 104, Віктар Івашкевіч — 26. У другім туры Вінцук Вячорка набраў 118, Алесь Міхалевіч — 110 галасоў. Вячорку для перамогі не хапіла ўсяго чатырох галасоў — паводле статуту партыі пераможцам лічыцца кандыдат, які набраў 50% плюс адзін голас. На гэтым з’ездзе перамогу прынёс бы вынік у 122 галасы.